|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

**2024.gada 27.jūnijā Nr. GND/2024/348**

**(protokols Nr. 14; 47.p.)**

**Par** **programmas “Eiropas Solidaritātes korpuss” Kvalitātes zīmes ikgadējā finansējuma pieprasījuma atbalstīšanu un priekšfinansējuma nodrošināšanu**

Eiropas Savienības programmas “Eiropas Solidaritātes korpuss” ietvaros Gulbenes novada jauniešu centrs “Bāze” 2022.gadā izstrādāja un iesniedza Kvalitātes zīmes pieteikumu, kurš tika apstiprināts ar Jaunatnes starptautisko programmu aģentūras 2022.gada 22.februāra lēmumu Nr.2-30/5, Kvalitātes zīmes Nr. 2021-1-LV02-ESC50-003816. Pamatojoties uz apstiprināto Kvalitātes zīmi turpmākos 7 gadus Gulbenes novada jauniešu centram “Bāze” ir iespēja saņemt ikgadējo finansējumu programmas “Eiropas Solidaritātes korpuss” brīvprātīgā darba projektu īstenošanai. 2024.gada ikgadējās dotācijas pieprasījuma projektu konkursā tika iesniegts finansējuma pieteikums četru brīvprātīgo uzņemšanai, kurš tika apstiprināts ar Jaunatnes starptautisko programmu aģentūras 2024.gada 10.maija lēmumu Nr. 2.2-1/86, projekta Nr. 2024-1-LV02-ESC51-VTJ-000206154 (turpmāk – Projekts).

Projekta mērķis ir piedāvāt jauniešiem vidi, kurā mācīties, pilnveidoties un gūt pieredzi darbā ar jaunatni un tā ietvaros dot brīvprātīgajiem iespēju veidot iekļaujošāku sabiedrību, domāt par vides ilgtspēju un veicināt digitālo prasmju apguvi.

Ikgadējā finansējuma ietvaros ir plānots uzņemt četrus brīvprātīgos:

1. vienu Gulbenes novada jauniešu centrā “Bāze”;
2. vienu Rankas pagasta iniciatīvas centrā “B.u.M.s.” ;
3. vienu Lejasciema pagasta jauniešu centrā “Pulss”;
4. vienu Stradu jauniešu centrā “Ligzda”.

Ikgadējā finansējuma kopējās izmaksas Projekta īstenošanai ir 49 230,00 EUR (četrdesmit deviņi tūkstoši divi simti trīsdesmit *euro* un 00centi). Programmas finansējums tiek piešķirts divās daļās – priekšfinansējums 80% apmērā no piešķirtās dotācijas summas, izmaksājot maksājumu daļās 40/40 (1. priekšfinansējums Projekta sākumā, 2. priekšfinansējums pēc periodiskās atskaites iesniegšanas), un 20% apmērā pēc Projekta realizācijas jeb saskaņā ar Projekta faktiskajām izmaksām. Projekta realizēšanai nepieciešams novada domes priekšfinansējums 20% apmērā.

Projekts atbilst “Gulbenes novada jaunatnes politikas plāns 2018. – 2024.gadam” 2.1. apakšpunktā noteiktajam pasākumam “Veicināt sabiedrisko, pašvaldības un valsts institūciju iesaistīšanos ilgtermiņa un īstermiņa vietējā un Eiropas brīvprātīgā darba organizēšanā”, 1.2. apakšpunktā noteiktajam pasākumam “Veidot sistemātisku neformālās izglītības piedāvājumu, kas atbilst jauniešu interesēm” un 5.1.2. apakšpunktā noteiktajam pasākumam “Pilnveidot āra dzīves un aktīva brīvā laika piedāvājumu novadā, īpaši skolēnu brīvlaika periodā”.

Ievērojot minēto un pamatojoties uz Gulbenes novada jaunatnes politikas plānu 2018.-2024.gadam, kā arī Pašvaldību likuma 4.panta pirmās daļas 8.punktu, kas nosaka, ka viena no pašvaldības autonomajām funkcijām ir veikt darbu ar jaunatni, Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, kā arī Finanšu komitejas ieteikumu, atklāti balsojot: ar 11 balsīm "Par" (Ainārs Brezinskis, Aivars Circens, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav; Gulbenes novada pašvaldības dome NOLEMJ:

1. ATBALSTĪT Eiropas Solidaritātes korpusa Kvalitātes zīmes ikgadējā finansējuma pieprasījuma Nr. 2024-1-LV02-ESC51-VTJ-000206154 realizēšanu.
2. NODROŠINĀT Eiropas Solidaritātes korpusa Kvalitātes zīmes ikgadējā finansējuma pieprasījuma Nr. 2024-1-LV02-ESC51-VTJ-000206154 priekšfinansējumu 20% apmērā no Gulbenes novada Centrālās pārvaldes budžeta 2024.gadam.
3. NOSLĒGT programmas Eiropas Solidaritātes korpuss dotācijas līgumu (projekts Nr. 2024-1-LV02-ESC51-VTJ-000206154) ar Jaunatnes starptautisko programmu aģentūru (reģ. Nr.90001825883).

|  |
| --- |
|  |
|  |

Gulbenes novada pašvaldības domes

priekšsēdētāja vietniece G.Švika